*APSTIPRINĀTS:*

*ar iepirkuma komisijas 2020.gada 9.oktobra*

*sēdes protokolu Nr.10*

**VAS “Latvijas dzelzceļš”**

**Atklātā konkursa**

**„Dzelzceļa pasažieru infrastruktūras modernizācija: būvniecība”**

**(iepirkuma identifikācijas Nr.** **LDZ 2020/5-IB)**

**SKAIDROJUMS Nr.16**

|  |  |  |
| --- | --- | --- |
| **Nr.p.k.** | ***Jautājumi*** | ***Atbildes*** |
| **1.** | Pasažieru platformas Bolderāja-Slokas izvietošana, uzrādīta Pasūtītāja prasību “III SĒJUMA PIELIKUMI. Staciju pārbūves shēmas” rasējumā, ir pretrunā ar Latvijas standarta LVS 448:2016 “Dzelzceļa aprīkojums. Pasažieru platformas un gājēju pārejas dzelzceļa līnijās ar 1520 mm platumu” prasībām.  Saglabājot parka Lāčupē esošo pārmiju pārvedu Nr.1 un Nr.5 izvietojumu, attālumam no II galvenā sliežu ceļa ass līdz platformai jābūt ne mazāk kā 2040 mm (ņemot vērā būvju tuvinājuma gabarīta palielināšanos pārmiju līknēs). Saskaņā ar LVS 448:2016 prasībām ceļa taisnajā posmā attālumam no sliežu ceļa ass līdz platformai jābūt ne vairāk par 1950 mm.  Lūdzam informēt, vai būs jāizjauc pārmiju pārvedas Nr.1 un Nr.5.; vai būs jāizvieto minēta platforma ārpus pārmiju pārvedu Nr.1 un Nr.5 atrašanās zonas. | Skaidrojam, ka staciju pārbūves shēmas ir indikatīvas, kā norādīts iepirkuma daļu Nr.1.-5. I sējuma 1.12.punktā un saskaņā ar I sējuma 11.punktu uzņēmējam ir jāveic detalizētas izpētes un tehniskie risinājumi jāpiedāvā projektēšanas laikā. |
| **2.** | Lūdzam apstiprināt, ka Nolikuma 3.pielikuma 9.2. punktā dzelzceļa signalizācijas sistēmu būvdarbu vadītāja pieredze tiks atzīta par atbilstošu, ja būvdarbu vadīšanas pieredze tiks pierādīta ar dzelzceļa signalizācijas sistēmu remonta darbu veikšanu. | Skat . Skaidrojumus Nr.7  Pasūtītājs apstiprina, ka Nolikuma 3.pielikuma 9.2.punktā dzelzceļa signalizācijas sistēmu būvdarbu vadītāja pieredze tiks atzīta par atbilstošu, ja būvdarbu vadīšanas pieredze tiks pierādīta ar dzelzceļa signalizācijas sistēmu būvdarbu (t.sk. remonta darbu) vadīšanu vismaz 1 (vienā) 1520 mm dzelzceļa infrastruktūras objektā, kas nodots Pasūtītājam ar pieņemšanas – nodošanas aktu. |